Trondheim 26. september 2017

**Protokoll kretsstyremøte nr 17 2016-2018**

Tilstede: Terje Roel, May Romundstad, Olav Noteng(sak 89 og 90) Torhild Aarbergsbotten, Rune Hagen og Maria Bergsrønning Tanemsmo

Forfall: Bjørn Åge Berntsen og Christine Dahl

Adm: Robert Olsvik(sak 91) og Kjell Bjarne Helland

Sted: Idrettens Hus - Trondheim

Tid: Mandag, 25. september 2017

**Saksliste kretsstyremøte - møte nr. 17 2016-2018**

Sak 89/16-18 Protokoller

Sak 90/16-18 Referat og orienteringssaker

Sak 91/16-18 Fordeling midler – Salg Idrettsbingo AS

Sak 92/16-18 Trondheim Idrettsklinikk AS

Sak 93/16-18 Organisert vs egenorganisert idrett

Sak 94/16-18 Idrettens Hederskveld 2017

**Kommentar til innkallingen:**

Ingen

**Kommentar til sakslista:**

Ingen

**Sør-Trøndelag idrettskrets**

Terje Roel

Møteleder

# Sak 89/16-18 Protokoller

**Saksvedlegg**

1. Protokoll KS møte - møte nr. 16 2016-2018 datert 24. august 2017

**Organisasjonssjefens innstilling til vedtak**

Protokollen godkjennes

**Vedtak:**

**Protokollen vedtatt. Vedtaket var enstemmig**

# Sak 90/16-18 Referat og orienteringssaker

1. Orientering fra Interimsstyremøte nr 2 og 3 – 2017
2. Orientering fra TestTing 12. september 2017
3. Status jubileumsdokument – STIK 100 år
4. Neste styremøte

**Organisasjonssjefens innstilling til vedtak:**

Referat- og orienteringssaker tatt til etterretning

**Vedtak:**

**Referatsakene tatt til etterretning.**

**I tillegg følgende kommentarer:**

**c)Saken utsettes til neste styremøte. Ikke noen ny status på dette arbeidet**

**d)Neste styremøte mandag 16. oktober 2017 kl 17.00-21.00 på Idrettens Hus i Trondheim. Sakene til det ekstraordinære idrettskretstinget og det planlagte konstituerende idrettskretstinget vil være hovedagenda i dette møte.**

# Sak 91/16-18 Fordeling midler – Salg Idrettsbingo AS

**Saksvedlegg**

a)Ingen

**Saksfremlegg**

Det vises til tidligere behandling sak 86/16-18.

Idrettsbingo AS var tidligere et heleid datterselskap av Sør-Trøndelag Idrettskrets. Dette selskapet ble solgt 1. oktober 2013.

Oppgjør etter fradrag kostnader for tjenester fra revisor og juridisk - utgjorde kr 9.894.015.

Dette utgjør i dag en vesentlig del av egenkapitalen til Sør-Trøndelag Idrettskrets.

Fra 1. januar 2018 sammenslås idrettskretsene i Nord- og Sør-Trøndelag. I den forbindelse vil det være naturlig å fordele midler herfra til særkretser og idrettsråd tilknyttet dagens Sør-Trøndelag Idrettskrets. Utbetalingene vil skje i løpet av første kvartal 2018.

*Beregningsmodellen er lagt etter følgende forutsetninger jfr innspill styret 21. august 2017.*

1)Pengene skal utbetales særkrets/regioner(5 eller flere IL) og alle idrettsråd

2)Særkrets/region baseres på aktivitetstall og idrettsrådene baseres på medlemstall

3)Kr 7.000.000,- skal fordeles

4)Alle skal motta en grunnstøtte på kr 25.000,-

5)Fordelingen av utbetaling skal være Særkrets/region 5/7 og Idrettsråd 2/7

6)Ingen Idrettsråd kan motta mer en 600.000,-

7)OLT MN kr 250.000 og Bedriftsidretten kr 250.000,-

Pengene tildeles etter følgende forutsetninger:

* Pengene skal brukes til aktivitetsfremmende tiltak for idrettslag tilsluttet dagens Sør-Trøndelag Idrettskrets
* Pengene skal brukes til kompetansetiltak i idrettsråd/idrettslag tilsluttet dagens Sør-Trøndelag Idrettskrets

**Organisasjonssjefens innstilling til vedtak:**

Utbetaling med bakgrunn i salg av Idrettsbingo AS gjennomføres i henhold til beregningsmodellen i saksfremstillingen og med de forutsetninger som tillegges utbetalingen.

**Vedtak:**

**Som innstilling – vedtaket var enstemmig.**

# Sak 92/16-18 Trondheim Idrettsklinikk AS

**Saksvedlegg**

a)Ingen

**Saksfremlegg**

Trondheim Idrettsklinikk AS ble etablert i 2013.

Eierne av selskapet og andelen er:

Sør-Trøndelag Idrettstkrets 26%

Olympiatoppen Midt-Norge 26%

Gaute Alseth Sunde 16%

Gunnvor Halmøy 16%

Øyvind Skaraune 16%

Sør-Trøndelag Idrettskrets(STIK) sitt totale innskudd i selskapet er kr 260.000,-.

STIK har vært med og gjort det mulig å realisere et tilbud/tjeneste som har vært og vil være til nytte og glede for idretten og de som er kunder/potensielle kunder i senteret.

STIK har i tillegg stilt med 2 ressurser(org sjef vært styreleder og økonomiansvarlig STIK vært fagressurs i styremøter) vederlagsfritt i samme periode

Nå som de to idrettskretsene i Trøndelag skal slå sammen til en idrettskrets vil det i forkant av sammenslåing være naturlig å vurdere videre eierskap i selskapet.

Det legges opp til en diskusjon rundt dette tema:

* Bakgrunn for eierskap
* Fordeler/ulemper med eierskap
* Styrets konklusjon

**Organisasjonssjefens innstilling til vedtak:**

Det foreligger ikke noe forslag til vedtak

**Vedtak:**

**Eierskap i Trondheim Idrettsklinikk AS opprettholdes innenfor den samme eierandel som i dag(26%). Det overlates videre til det nye styret i Trøndelag Idrettskrets å vurdere sitt eierskap etter sin tiltredelse 1. januar 2018.**

**Vedtaket var enstemmig.**

# Sak 93/16-18 Organisert vs egenorganisert idrett

**Saksvedlegg**

a)Epost fra styremedlem Torhild Aarbergsbotten

**Saksfremlegg**

Styremedlem Torhild Aarbergsbotten har sendt forslag til saker hun ønsker å legge frem for styret. Det foreslås at disse behandles i kronologisk rekkefølge. Hvor sak 1 behandles i dette styremøte og de to neste samlet i neste styremøte.

*Begrunnelse fra Aarbergsbotten sak 1:*

Som leder av en breddeklubb ser jeg hvor viktig vår aktivitet er for den egenorganiserte idretten utover aktivitet i regi av klubb. Med reduserte overføringer til «tradisjonelle» idretter vil det få konsekvenser også for den egenorganiserte idrett. Min agenda er å få frem at den organiserte idrett er viktig for egenaktivitet, og at det ikke bør være noen motsetninger mellom disse aktivitetene. Ett alternativ er at den organiserte idrett får krav om å legge til rette for egenaktivitet; alternativt at den organiserte idrett tar til orde for dette selv for å være i forkant av «kritikk» fra annet hold. Hva er vår holdning fra styre og idrettskrets til fordeling av midler? Hvilken tilbakemelding bør vi gi NIF sentralt? Er vi fornøyd med NIF sin innsats for å synliggjøre de faktiske forhold i debatten?

Viser også til tidligere innspill fra meg under denne saken om prinsipielle spørsmål som jeg ikke har sett blitt diskutert. Hvem tar ansvar for drift, vedlikehold og forsikringer av den uorganiserte idrett?

Hva kan vi gjøre for å redusere konflikten som jeg opplever er i ferd med å bygge seg om mellom anlegg for egenorganisert idrett og anlegg for organisert idrett?

Det legges opp til en diskusjon i denne saken og hvor man tar for seg de ulike spørsmål som her er fremmet.

**Organisasjonssjefens innstilling til vedtak:**

Det foreligger ikke noe forslag til vedtak

**Vedtak:**

**Basert på diskusjonen og de innspill som fremkom utarbeides det et brev som sendes Idrettsstyret v/president Tom Tvedt.**

**Vedtaket var enstemmig.**

# Sak 94/16-18 Idrettens Hederskveld 2017

**Saksvedlegg**

a)Liste prisvinnere

**Organisasjonssjefens innstilling til vedtak:**

Idrettens Hederskveld arrangeres 6. oktober 2017. Her hedres 26. ildsjeler, prestasjonsprisvinnere, arrangørpris, stipendier, idrettsmerke og en egen pådriverpris.

Arrangementet er delt i to deler hvor prisutdelingen er gratis og åpen for alle, mens festmiddagen med underholdning også er åpen for alle til en kostnad på kr 600,- pr stk.

Sportsredaksjonen i Adresseavisen v/Kjetil Kroksæter og STIK har bistått i arbeidet rundt forslag prestasjonsprisvinnerne.

**Organisasjonssjefens innstilling til vedtak:**

Orientering tas til etterretning

**Vedtak:**

**Som innstilling – vedtaket var enstemmig.**

Det fremmes her et innspill til det nye styret i «Trøndelag Idrettskrets» om en videreføring/etablering av et Ungdomsutvalg i den nye idrettskretsen.

Styret i Sør-Trøndelag Idrettskrets oppfordrer det nye styret i «Trøndelag Idrettskrets» å etablere en innretning som for eksempel kan være et utvalg med fokus på Ungdom for å fremme satsning på Ungdom i det nye fylket og idrettskretsen.